ddrg/super_eurlex huggingface dataset:
KOMMISSIONENS BESLUTNING af 12. februar 1997 om behandling af indtægter tjent af institutter for kollektiv investering i forbindelse med gennemførelse af Rådets direktiv 89/130/EØF, Euratom om fastlæggelse af bruttonationalindkomsten i markedspriser (EØS-relevant tekst) (97/157/EF, Euratom)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til traktaten om oprettelse af Det Europæiske Atomenergifællesskab,

under henvisning til Rådets direktiv 89/130/EØF, Euratom af 13. februar 1989 om harmonisering af fastlæggelsen af bruttonationalindkomsten i markedspriser (1), og

ud fra følgende betragtninger:

Med henblik på fastlæggelse af bruttonationalindkomsten i markedspriser (BNImp) i overensstemmelse med artikel 1 i direktiv 89/130/EØF, Euratom, som i henhold til artikel 8, stk. 1, i Rådets forordning (EF) nr. 2223/96 af 25. juni 1996 om det europæiske national- og regionalregnskabssystem i Det Europæiske Fællesskab (2), fortsat er gyldig, så længe Rådets afgørelse 94/728/EF, Euratom (3) er i kraft, er det nødvendigt at præcisere behandlingen af indtægter tjent af institutter for kollektiv investering i overensstemmelse med det gældende europæiske nationalregnskabssystem (ENS);

i det nuværende ENS beskrives ikke udtrykkeligt, hvordan indtægter tjent af institutter for kollektiv investering, specielt ikke-udloddede indtægter, skal behandles;

det er derfor nødvendigt at fortolke reglerne i det nuværende ENS i overensstemmelse med disse grundlæggende principper for at klargøre, hvordan disse indtægter skal registreres regnskabsmæssigt;

foranstaltningerne i denne beslutning er i overensstemmelse med udtalelsen fra det udvalg, som er nedsat i medfør af artikel 6 i direktiv 89/130/EØF, Euratom -

VEDTAGET FØLGENDE BESLUTNING:

Artikel 1

Med henblik på gennemførelsen af direktiv 89/130/EØF, Euratom defineres indtægter tjent af institutter for kollektiv investering dels som renter af indskud og værdipapirer, dels som udbytte af beholdningen af aktier. Disse indtægter kan udloddes til investorerne eller akkumuleres.

Når indtægterne udloddes, registreres indtægterne regnskabsmæssigt i investorernes indkomstfordelingskonto som erhvervs- og formueindkomst (kode R40 i det gældende ENS).

Når disse indtægter ikke udloddes, behandles de som indtægter udbetalt af instituttet for kollektiv investering til dets investorer, som disse umiddelbart geninvesterer i instituttet for kollektiv investering. Disse indtægter skal derfor regnskabsmæssigt registreres som erhvervs- og formueindkomster, således som det er tilfældet med udloddede indtægter. Samme beløb opføres i investorernes finanskonto under posten »Aktier«.

Artikel 2

Denne beslutning er rettet til medlemsstaterne.

Udfærdiget i Bruxelles, den 12. februar 1997.

På Kommissionens vegne

Yves-Thibault DE SILGUY

Medlem af Kommissionen

(1) EFT nr. L 49 af 21. 2. 1989, s. 26.

(2) EFT nr. L 310 af 30. 11. 1996, s. 1.

(3) EFT nr. L 293 af 12. 11. 1994, s. 9.
RÅDETS AFGØRELSE af 24. februar 1997 om beskikkelse af to medlemmer af og to suppleanter til Regionsudvalget (97/156/EF)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 198 A,

under henvisning til Rådets afgørelse 94/65/EF af 26. januar 1994 (1) og 94/15/EF af 23. januar 1995 (2) om beskikkelse af medlemmerne af og suppleanterne til Regionsudvalget,

i betragtning af, at to pladser som medlemmer af og to pladser som suppleanter til ovennævnte udvalg er blevet ledige, efter at Bengt Holgersson og Alberto Romão Madruga da Costa er trådt tilbage som medlemmer og Sture Sandberg og Berta Maria Cabral er trådt tilbage som suppleanter, hvilket Rådet blev underrettet om henholdsvis den 5. december, 29. oktober, 17. oktober, 20. november 1996 og 18. februar 1997,

under henvisning til indstillingerne fra den svenske og den portugisiske regering -

TRUFFET FØLGENDE AFGØRELSE:

Eneste artikel

1. Bernth Johnson beskikkes som medlem af Regionsudvalget som efterfølger for Bengt Holgersson for den resterende del af dennes mandatperiode, dvs. indtil den 25. januar 1998.

2. Carlos Manuel Martins do Vale Cesar beskikkes som medlem af Regionsudvalget som efterfølger for Alberto Romão Madruga da Costa for den resterende del af dennes mandatperiode, dvs. indtil den 25. januar 1998.

3. Per-Olof Svensson beskikkes som suppleant til Regionsudvalget som efterfølger for Sture Sandberg for den resterende del af dennes mandatperiode, dvs. indtil den 25. januar 1998.

4. Roberto de Sousa Rocha Amaral beskikkes som suppleant til Regionsudvalget som efterfølger for Berta Maria Cabral for den resterende del af dennes mandatperiode, dvs. indtil den 25. januar 1998.

Udfærdiget i Bruxelles, den 24. februar 1997.

På Rådets vegne

H. VAN MIERLO

Formand

(1) EFT nr. L 31 af 4. 2. 1994, s. 29.

(2) EFT nr. L 25 af 2. 2. 1995, s. 20.
RÅDETS AFGØRELSE af 6. december 1996 om indgåelse af en aftale mellem Det Europæiske Fællesskab på den ene side og Danmarks regering og Færøernes landsstyre på den anden side (97/126/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Fællesskabets vegne ført forhandlinger om en ny aftale, der skal træde i stedet for aftalen mellem Det Europæiske Økonomiske Fællesskab på den ene side og Danmarks regering og Færøernes landsstyre på den anden side, undertegnet den 2. december 1991 (1), ændret ved aftalen i form af brevveksling mellem Det Europæiske Fællesskab på den ene side og Danmarks regering og Færøernes landsstyre på den anden side, undertegnet den 8. marts 1995 (2);

denne aftale bør godkendes -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab på den ene side og Danmarks regering og Færøernes landsstyre på den anden side godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne aftalen med bindende virkning for Fællesskabet, og til at foranstalte den notifikation, der er omhandlet i artikel 40 i aftalen.

Udfærdiget i Bruxelles, den 6. december 1996.

På Rådets vegne

D. SPRING

Formand

(1) EFT nr. L 371 af 31. 12. 1991, s. 1.

(2) EFT nr. L 54 af 10. 3. 1995, s. 25.
KOMMISSIONENS BESLUTNING af 28. februar 1997 om godkendelse af Det Forenede Kongeriges program for egtvedsyge (Kun den engelske udgave er autentisk) (EØS-relevant tekst) (97/185/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), senest ændret ved direktiv 95/22/EF (2), særlig artikel 10, stk. 2, og

ud fra følgende betragtninger:

Medlemsstaterne kan for et eller flere områder opnå status som godkendt zone, der er fri for infektiøs hæmatopoietisk nekrose (IHN) og egtvedsyge (VHS);

ved Kommissionens beslutning 92/538/EØF (3) fik Storbritannien status som godkendt zone, der er fri for IHN og VHS;

som følge af et tilfælde af VHS på øen Gigha, som udgør en del af Storbritannien, blev denne øs status som godkendt zone for så vidt angår VHS trukket tilbage ved Kommissionens beslutning 94/817/EF (4);

ved brev af 1. oktober 1996 forelagde Det Forenede Kongerige efter procedurerne i artikel 10 i direktiv 91/67/EØF et program med henblik på fremtidig genindførelse af øens status;

programmet er blevet behandlet og har vist sig at være i overensstemmelse med artikel 10 i direktiv 91/67/EØF;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Det Forenede Kongeriges program til bekæmpelse af VHS på øen Gigha godkendes.

Artikel 2

Det Forenede Kongerige sætter de nødvendige love og administrative bestemmelser i kraft for at efterkomme det program, som er nævnt i artikel 1.

Artikel 3

Denne beslutning er rettet til Det Forenede Kongerige Storbritannien og Nordirland.

Udfærdiget i Bruxelles, den 28. februar 1997.

På Kommissionens vegne

Franz FISCHLER

Medlem af Kommissionen

(1) EFT nr. L 46 af 19. 2. 1991, s. 1.

(2) EFT nr. L 243 af 11. 10. 1995, s. 1.

(3) EFT nr. L 347 af 28. 11. 1992, s. 67.

(4) EFT nr. L 337 af 24. 12. 1994, s. 88.
RÅDETS AFGØRELSE af 11. marts 1997 om beskikkelse af tre medlemmer af og seks suppleanter til Regionsudvalget (97/187/EF)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 198 A,

under henvisning til Rådets afgørelse 94/65/EF af 26. januar 1994 (1) og 95/15/EF af 23. januar 1995 (2) om beskikkelse af medlemmerne af og suppleanterne til Regionsudvalget,

i betragtning af, at tre pladser som medlemmer af og seks pladser som suppleanter til ovennævnte udvalg er blevet ledige, efter at Wolter Lemstra, Jan C. Terlouw og Christina Bührmann er trådt tilbage som medlemmer og Michel Jager, Antoine Kessen, Edgar F. L. Peer, Bert Westerink, Nathalie de T'Serclaes og Helmut Holl er trådt tilbage som suppleanter, hvilket Rådet blev underrettet om henholdsvis den 3. september 1996, 23. januar 1997, 27. januar 1997, 28. februar 1997, 28. februar 1997, 29. januar 1997, 10. februar 1997, 24. oktober 1996 og 28. februar 1997;

under henvisning til indstillingerne fra den nederlandske, den tyske og den belgiske regering -

TRUFFET FØLGENDE AFGØRELSE:

Eneste artikel

1. Antoine Kessen beskikkes som medlem af Regionsudvalget som efterfølger for Wolter Lemstra for den resterende del af dennes mandatperiode, dvs. indtil den 25. januar 1998.

2. M.J. Loupen-Laurant beskikkes som medlem af Regionsudvalget som efterfølger for Jan C. Terlouw for den resterende del af dennes mandatperiode, dvs. indtil den 25. januar 1998.

3. Heidrun Alm-Merk beskikkes som medlem af Regionsudvalget som efterfølger for Christina Bührmann for den resterende del af dennes mandatperiode, dvs. indtil den 25. januar 1998.

4. M. M. Van Den Brink beskikkes som suppleant til Regionsudvalget som efterfølger for Michel Jager for den resterende del af dennes mandatperiode, dvs. indtil den 25. januar 1998.

5. M. Verbeek beskikkes som suppleant til Regionsudvalget som efterfølger for Antoine Kessen for den resterende del af dennes mandatperiode, dvs. indtil den 25. januar 1998.

6. P. C. Krikke beskikkes som suppleant til Regionsudvalget som efterfølger for Edgar F. L. Peer for den resterende del af dennes mandatperiode, dvs. indtil den 25. januar 1998.

7. A. G. J. M. Rombouts beskikkes som suppleant til Regionsudvalget som efterfølger for Bert Westerink for den resterende del af dennes mandatperiode, dvs. indtil den 25. januar 1998.

8. Michel Lebrun beskikkes som suppleant til Regionsudvalget som efterfølger for Nathalie de T'Serclaes for den resterende del af dennes mandatperiode, dvs. indtil den 25. januar 1998.

9. Werner Litten beskikkes som suppleant til Regionsudvalget som efterfølger for Helmut Holl for den resterende del af dennes mandatperiode, dvs. indtil den 25. januar 1998.

Udfærdiget i Bruxelles, den 11. marts 1997.

På Rådets vegne

A. JORRITSMA-LEBBINK

Formand

(1) EFT nr. L 31 af 4. 2. 1994, s. 29.

(2) EFT nr. L 25 af 2. 2. 1995, s. 20.
RÅDETS AFGØRELSE af 13. marts 1997 om bemyndigelse til på Fællesskabets vegne at indgå en aftale mellem Det Europæiske Fællesskab og De Forenede Mexicanske Stater om samarbejde vedrørende kontrol af prækursorer og kemiske stoffer, der ofte anvendes til ulovlig fremstilling af narkotika eller psykotrope stoffer (97/184/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113, sammenholdt med artikel 228, stk. 2, første punktum, og artikel 228, stk. 4,

under henvisning til forslag fra Kommissionen, og

ud fra følgende betragtninger:

Den 25. september 1995 bemyndigede Rådet Kommissionen til på Fællesskabets vegne at forhandle aftaler om kontrol med narkotikaprækursorer og kemiske stoffer med medlemsstaterne i Organisationen af Amerikanske Stater;

på grundlag af denne bemyndigelse har Kommissionen afsluttet forhandlinger med De Forenede Mexicanske Stater den 25. oktober 1996;

det er hensigtsmæssigt, at Rådet bemyndiger Kommissionen til, i samråd med et særligt, af Rådet udpeget udvalg, på Fællesskabets vegne at godkende ændringer i de tilfælde, hvor aftalen rummer bestemmelser om, at de skal vedtages af Den Blandede Opfølgningsgruppe; en sådan bemyndigelse skal begrænses til ændringer af aftalens bilag, for så vidt det drejer sig om stoffer, der allerede er omfattet af fællesskabslovgivningen om prækursorer og kemiske stoffer -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og De Forenede Mexicanske Stater om samarbejde vedrørende kontrol med prækursorer og kemiske stoffer, der ofte anvendes til ulovlig fremstilling af narkotika og psykotrope stoffer, godkendes herved på Fællesskabets vegne.

Aftalens ordlyd er knyttet til denne beslutning.

Artikel 2

Formanden for Rådet deponerer på Fællesskabets vegne hos De Forenede Mexicanske Stater det redskab, der er omhandlet i aftalens artikel 12 (1).

Artikel 3

1. I Den Blandede Opfølgningsgruppe, der er omhandlet i aftalens artikel 9, repræsenteres Fællesskabet af Kommissionen, bistået af repræsentanter for medlemsstaterne.

2. Kommissionen bemyndiges til på Fællesskabets vegne at godkende ændringer af bilagene til aftalen, der vedtages af Den Blandede Opfølgningsgruppe efter proceduren i artikel 10.

Kommissionen bistås i udførelsen af dette arbejde af et særligt udvalg, som er udpeget af Rådet, og som skal udarbejde en fælles holdning.

3. Den i stk. 2 omhandlede bemyndigelse er begrænset til de stoffer, der allerede er omfattet af den relevante fællesskabslovgivning om prækursorer og kemiske stoffer.

Artikel 4

Denne afgørelse vil blive offentliggjort i De Europæiske Fællesskabers Tidende.

Udfærdiget i Bruxelles, den 13. marts 1997.

På Rådets vegne

M. PATIJN

Formand

(1) Datoen for aftalens ikrafttræden vil blive offentliggjort i De Europæiske Fællesskabers Tidende på foranledning af Generalsekretariatet for Rådet.
KOMMISSIONENS BESLUTNING af 20. marts 1997 om ændring af beslutning 97/116/EF om beskyttelsesforanstaltninger mod klassisk svinepest i Tyskland (EØS-relevant tekst) (97/196/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), senest ændret ved direktiv 92/118/EØF (2), særlig artikel 10, stk. 4, og

ud fra følgende betragtninger:

Der er forekommet en række udbrud af klassisk svinepest i forskellige områder i Tyskland;

på grund af handelen med levende svin kan udbruddene udgøre en fare for andre medlemsstaters bestande;

Tyskland har truffet foranstaltninger inden for rammerne af Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest (3), senest ændret ved akten vedrørende Østrigs, Finlands og Sveriges tiltrædelse;

som følge af sygdomssituationen har Kommissionen vedtaget beslutning 97/116/EF af 11. februar 1997 om beskyttelsesforanstaltninger mod klassisk svinepest i Tyskland (4);

på baggrund af sygdommens udvikling er det muligt at ændre de foranstaltninger, der er vedtaget med hensyn til betingelserne for flytning af svin;

da det er muligt at identificere geografiske områder, der frembyder en særlig risiko, kan handelsrestriktionerne anvendes regionalt;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomite -

VEDTAGET FØLGENDE BESLUTNING:

Artikel 1

Bilag I og II til beslutning 97/116/EF affattes som angivet i bilag I og II til nærværende beslutning.

Artikel 2

Medlemsstaterne ændrer deres handelsforanstaltninger for at bringe dem i overensstemmelse med denne beslutning. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 20. marts 1997.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 29.

(2) EFT nr. L 62 af 15. 3. 1993, s. 49.

(3) EFT nr. L 47 af 21. 2. 1980, s. 11.

(4) EFT nr. L 42 af 13. 2. 1997, s. 28.

BILAG I

>TABELPOSITION>

BILAG II

Alle smitteramte Kreise, dvs. alle Kreise, hvor der er registreret udbrud, eller hvor der er oprettet iagttagelsesdistrikter eller overvågningsområder.

>TABELPOSITION>
KOMMISSIONENS BESLUTNING af 20. februar 1997 om ændring af Kommissionens beslutning 94/652/EF om udarbejdelse af en oversigt over og fordeling af opgaverne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler (EØS-relevant tekst) (97/174/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 93/5/EØF af 25. februar 1993 om bistand til Kommissionen og samarbejde fra medlemsstaternes side ved den videnskabelige gennemgang af spørgsmål vedrørende levnedsmidler (1), særlig artikel 3, og

ud fra følgende betragtninger:

Kommissionens beslutning 94/458/EF (2) af 26. juni 1994 fastsætter regler for forvaltningen af det videnskabelige samarbejde mellem medlemsstaterne og Kommissionen vedrørende levnedsmidler;

i Kommissionens direktiv 94/652/EF (3) er der fastsat en oversigt over og fordeling af opgaverne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler;

i artikel 3 i direktiv 93/5/EØF er det fastsat, at der skal ske en ajourføring af oversigten og fordelingen af opgaverne mindst hver sjette måned;

oversigten over opgaverne skal udarbejdes og ajourføres under hensyntagen til behovet for sundhedsbeskyttelse inden for Fællesskabet samt til kravene i fællesskabslovgivningen inden for levnedsmiddelsektoren;

opgaverne skal fordeles på grundlag af den videnskabelige ekspertise og de til rådighed stående ressourcer i medlemsstaterne, navnlig i de institutter, som deltager i det videnskabelige samarbejde;

de i denne beslutning fastsatte foranstaltninger er i overensstemmelse med udtalelse fra Den Stående Levnedsmiddelkomité -

VEDTAGET FØLGENDE BESLUTNING:

Artikel 1

Bilaget til beslutning 94/652/EF affattes som angivet i bilaget til indeværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 20. februar 1997.

På Kommissionens vegne

Martin BANGEMANN

Medlem af Kommissionen

(1) EFT nr. L 52 af 4. 3. 1993, s. 18.

(2) EFT nr. L 189 af 23. 7. 1994, s. 84.

(3) EFT nr. L 253 af 29. 9. 1994, s. 29.

BILAG

Oversigt over opgaver, der skal udføres af medlemsstaterne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler

>TABELPOSITION>
RÅDETS AFGØRELSE af 24. februar 1997 om udnævnelse af en suppleant til Det Rådgivende Udvalg for Uddannelse inden for Arkitekturområdet (97/C 76/03)

RÅDET FOR DEN EUROPÆISKE UNION HAR -

under henvisning til Rådets afgørelse 85/385/EØF af 10. juni 1985 om nedsættelse af et rådgivende udvalg for uddannelse inden for arkitekturområdet (1), særlig artikel 3 og 4, og

ud fra følgende betragtninger:

Rådet udnævnte ved afgørelse af 26. februar 1996 (2) Anne-Claude COSTANTINI til suppleant for perioden indtil den 25. februar 1999;

den franske regering har indstillet Michel REBUT-SARDA til efterfølger for Anne-Claude COSTANTINI -

TRUFFET FØLGENDE AFGØRELSE:

Eneste artikel

Michel REBUT-SARDA udnævnes til suppleant til Det Rådgivende Udvalg for Uddannelse inden for Arkitekturområdet som efterfølger for Anne-Claude COSTANTINI for den resterende del af dennes mandatperiode, dvs. indtil den 25. februar 1999.

Udfærdiget i Bruxelles, den 24. februar 1997.

På Rådets vegne

H. VAN MIERLO

Formand

(1) EFT nr. L 223 af 21. 8. 1985, s. 26.

(2) EFT nr. C 74 af 14. 3. 1996, s. 1.
RÅDETS AFGØRELSE af 24. februar 1997 om ændring af fælles aktion 96/406/FUSP vedrørende Unionens aktion til støtte for valgene i Bosnien-Hercegovina (97/153/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.3,

under henvisning til fælles aktion 96/406/FUSP af 10. juni 1996 vedtaget af Rådet på grundlag af artikel J.3 i traktaten om Den Europæiske Union, vedrørende Unionens aktion til støtte for valgene i Bosnien-Hercegovina (1), og

ud fra følgende betragtning:

Som følge af de generelle og specifikke mål for den fælles aktion bør rækkevidden af artikel 3, stk. 2, tydeliggøres -

TRUFFET FØLGENDE AFGØRELSE:

Artikel 1

Artikel 3, stk. 2, første afsnit, i fælles aktion 96/406/FUSP affattes således:

»2. EU-korpset deltager som led i OSCE's mission i overvågningen af hele valghandlingen og især i overvågningen af nationale og lokale valg. Overvågningsarbejdet finansieres af det i stk. 1 nævnte beløb.«

Artikel 2

Denne afgørelse træder i kraft på dagen for vedtagelsen.

Artikel 3

Denne afgørelse offentliggøres i Tidende.

Udfærdiget i Bruxelles, den 24. februar 1997.

På Rådets vegne

H. VAN MIERLO

Formand

(1) EFT nr. L 168 af 6. 7. 1996, s. 1.
KOMMISSIONENS BESLUTNING af 18. februar 1997 om ændring af beslutning 95/94/EF om opstilling af en liste over ornestationer i visse tredjelande, som er godkendt til udførsel af ornesæd til Fællesskabet (EØS-relevant tekst) (97/170/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/429/EØF af 26. juni 1990 om fastlæggelse af de dyresundhedsmæssige krav i forbindelse med handelen inden for Fællesskabet med ornesæd og indførsel heraf (1), ændret ved akten vedrørende Østrigs, Finlands og Sveriges tiltrædelse, særlig artikel 8, stk. 1, og

ud fra følgende betragtninger:

I Kommissionens beslutning 93/160/EØF (2), ændret ved beslutning 94/453/EF (3), er der opstillet en liste over tredjelande, hvorfra medlemsstaterne tillader indførsel af ornesæd;

i Kommissionens beslutning 95/94/EF (4) er der opstillet en liste over ornestationer i visse tredjelande, som er godkendt til udførsel af ornesæd til Fællesskabet;

USA's kompetente veterinærmyndigheder har sendt en liste over ornestationer, der er officielt godkendt til eksport af ornesæd til Fællesskabet; Kommissionen har modtaget forsikring om, at kravene i artikel 8 i Rådets direktiv 90/429/EØF er opfyldt; det er derfor nødvendigt at ændre listen over godkendte ornestationer;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 95/94/EF tilføjes en del 2 med følgende ornestationer for USA:

»Del 2

USA

PIG IMPROVEMENT COMPANY - OKLAHOMA BOAR STUD

Rt. 1, 121 N Main St

Hennessey, OK

Godkendelsesnummer: 94 OK 001

PIG IMPROVEMENT COMPANY - WISCONSIN AID STUD

Route

2

Spring Green, WI

Godkendelsesnummer: 96 WI 001

UNITED SWINE GENETICS

RR

2

Roanoke, IL

Godkendelsesnummer: 95 IL 001«.

Artikel 2

Denne beslutning er rettet til medlemsstaterne.

Udfærdiget i Bruxelles, den 18. februar 1997.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 62.

(2) EFT nr. L 67 af 19. 3. 1993, s. 27.

(3) EFT nr. L 187 af 22. 7. 1994, s. 11.

(4) EFT nr. L 73 af 1. 4. 1995, s. 87.